
REFERAT DE APROBARE 
privind respingerea plângerii prealabile formulată de domnul Ilcu Daniel-Ioan,  împotriva Hotărârii nr. 11/30.01.2024 a Consiliului Local al municipiului Alba Iulia 
 
Plângerea prealabilă nu menționează dreptul subiectv încălcat, interesul legitim în obținerea revocării actului admnistrativ și nici folosul, câștigul  concret al promovării unei asemenea acțiuni. Sub acest aspect plângerea prealabilă este inadmisibilă. 
       Petentul este obligat să justifice interesul de a acționa, așa cum prevede art. 33 din Codul de procedură civilă. În contenciosul administrativ, prevederile exprese ale art. 8 alin. 11 din Legea nr. 554/2004, obligă petentul să justifice folosul practic, personal și concret, respectiv să dovedească că a avut loc o încălcare a dreptului sau interesului său legitim privat, iar mai apoi, în sprijinul cererii, să susțină argumentat și motivat vătămarea interesului public, ce ar decurge din actul administrativ atacat. 

       Faptul că prin reorganizare o structură organizatorică, serviciu, a fost transformată într-o altă structură organizatorică, direcție, cu îndeplinirea normativului de personal și cu respectarea cerințelor legale ori că un post a fost desființat/transformat sau că un angajat, personal contractual, desfășoară activități într-un anumit compartiment  nu încalcă vreun drept subiectiv al petentului și nici nu vatămă interesul său legitim privat. 

       Nici unul dintre motivele invocate în cuprinsul plângerii nu sunt de natură a justifica un folos practic, concret pe care petentul l-ar obține în cazul în care plângerea ar fi admisă, din contră, s-ar încălca dreptul și s-ar vătăma interesul legitim al instituției de a se reorganiza în vederea eficientizării activității. 

       Plângerea este structurată pe patru puncte. 

       Cu privire la acestea:

         I. Menționăm că domnul Ilcu Daniel-Ioan, prin Dispoziția nr. 543/20.06.2022, a fost numit în funcția publică de execuție de consilier, clasa I, gradul profesional superior, gradația 5, pe perioadă nedeterminată, la Serviciul Administrare piețe, târguri și gestionarea câinilor fără stăpân din Serviciul Public Administrarea Patrimoniului Local din subordinea Consiliului Local al municipiului Alba Iulia. Împotriva acestei dispoziții este formulată o acțiune în contencios administrativ. Dosarul nr.728/107/2023, aflat pe rolul Tribunalului Alba este suspendat, în baza dispozițiilor art. 413 alin. 1 din Codul de procedură civilă, având legătură cu soluționarea dosarului înregistrat sub nr.343/107/2023, pe rolul Tribunalului Alba, având ca obiect obligația de a face, soluționat în mod definitiv și irevocabil prin Hotărârea nr.150/2024, pronunțată în data de 28.02.2024 de către Curtea de Apel Alba Iulia, în sensul respingerii acțiunii formulate de către reclamantul Ilcu Daniel-Ioan. Obiectul acestui dosar îl constituie obligația de a face. Din această perspectivă, susținerea că, prin reorganizare, șeful de serviciu al Poliției locale nu poate fi numit în funcția publică de conducere de director general al poliției locale apare lipsită de temei. 

       II. Din răspunsul formulat la punctul I rezultă că domnul Ilcu Daniel-Ioan are calitatea de angajat al instituției. Dispoziția nr. 543/20.06.2022 prin care a fost încadrat produce efecte juridice, iar acțiunea privind obligația de a face a fost soluționată în mod definitiv și irevocabil prin Hotărârea nr.150/2024, pronunțată în data de 28.02.2024 de către Curtea de Apel Alba Iulia, în sensul respingerii acțiunii formulate de către reclamantul Ilcu Daniel-Ioan.
        III. Transformarea/înființarea noilor posturi aferente funcțiilor publice de execuție s-a făcut cu respectarea cadrului legal în vigoare, respectiv art. XVIII , art. XIX și art. XX din Legea nr. 296/2023, art. 369, art. 370, art. 371, art. 392, art. 393 și art. 518 prevăzut de O.U.G. nr. 57/2019 privind Codul administrativ, cu modificările și completările ulterioare.      Astfel, un post vacant, cu încadrarea în normativul de personal, a fost desființat/transformat și înființat/transformat în post funcție publică de conducere. 
      IV. Agentul de securitate, studii M, personal contractual, desfășoară activități specifice personalului contractual, fără a îndeplini atribuții care implică prerogative de putere publică. 
       Menționez că, urmare a reorganizării,   H.C.L.nr. 11/30.01.2024 nu este suspendată sau nu este anulată prin hotărâre judecătorească definitivă și irevocabilă.  

            Față de cele ce preced, propun respingerea plângerii prealabile ca netemeinică și nelegală. 

